2018 සහ 2022 ලෝක කුසලාන පාපන්දු තරගමාලාවේ මැදපෙරදිග හා උතුරු අපි‍්‍රකාවේ රූපවාහිනි විකාශන අයිතිය අල් ජසීරා රූපවාහිනි සේවයට ලබා දුන් බව ජාත්‍යන්තර පාපන්දු සම්මේලනය ප්‍රකාශ කළේය.මේ අනුව රටවල් 23 රූපවාහිනි අන්තර්ජාල සහ ජංගම දුරකථන කෙටි පණිවුඩ මගින් එම ලෝක කුසලාන තරඟමාලාවන් දෙක ප්‍රචාරය කිරීමේ අයිතිය අල් ජසීරා රූපවාහිනි සේවයට අත්විය.මේ පිළිබඳව ජගත් පාපන්දු සම්මේලනය නිකුත් කළ නිවේදනයක සඳහන් වුවද විකාශන අයිතියේ ගනුදෙනුව සිදුවූ අයුරු හා මූල්‍යමය වටිනාකම හෙළිදරව් වී තිබුණේ නැත..